text: ব্যবহারকারীর "উগ্র" মন্তব্যের কারণে রাশিয়া ইউরোনিউজের আইএসআইএস ভিডিওর লিঙ্ক বন্ধ করে দিয়েছে · Global Voices বাংলা ভার্সন
  ব্যবহারকারীর "উগ্র" মন্তব্যের কারণে রাশিয়া ইউরোনিউজের আইএসআইএস ভিডিওর লিঙ্ক বন্ধ করে দিয়েছে
  অনুবাদ প্রকাশের তারিখ 1 সেপ্টেম্বর 2015 19:15 GMT
  লেখাটি পড়ুন এই ভাষায় English, Malagasy, 한국어, Español, English
  রুশ সেন্সর বোর্ড এক আক্রমনাত্মক মন্তব্যের কারণে ইউটিউব ভিডিও ব্লক করছে, ছবি মিশ্রণ তাতিয়ানা লোকোট-এর
  রসকোমানডাজোর, রাশিয়ার ইন্টারনেট নজরদারি প্রতিষ্ঠান, ইতোপূর্বে এটি ইউটিউবের ভিডিও ব্লক করেছে, তারা যে সমস্ত ইন্টারনেট সেবা প্রদানকারী প্রতিষ্ঠান এইচটিটিপি-এর মাধ্যমে ব্যবহারকারীদের ইন্টারনেটে প্রবেশ ফিল্টার করতে অক্ষম, তাদের পুরো ইন্টারনেট সেবায় প্রবেশের অধিকার বন্ধ করে দেওয়ার হুমকি প্রদান করেছে। তবে এই সাম্প্রতিক ঘটনায়, রুনেট-এ ক্ষেত্রে নতুন একগুচ্ছ নজির স্থাপন করেছে, বিশেষ করে যখন এই পাতার সেন্সর করা ভিডিও রাশিয়ার কোন আইন ভঙ্গ করেনি। তার বদলে এর নিচে করা এক মন্তব্য এই ভিডিওকে বিপদে ফেলে দেয়।
  এই ব্লক করার ঘটনাটি ঘটেছে ইউরোনিউজের এক রুশ ভাষার ভিডিওতে, যা সে তার ইউটিউব চ্যানেলে পোষ্ট করেছিল। এখন থেকে এক বছর আগে, ২০ জুন, ২০১৪-এ প্রকাশিত এই সংবাদ ভিত্তিক কাহিনীর শিরোনাম ছিল (আইএসআইএস-এর যোদ্ধারা পশ্চিমা রাষ্ট্র সমূহের মুসলমানদের জেহাদে যোগ দেওয়ার জন্য আহ্বান জানাচ্ছে)। রসকোমানডাজর এই পাতাটিকে তখন ব্লক করার উদ্যোগ তখন গ্রহণ করে যখন আদালত এক আদেশ জারি করে, কৌতূহলোদ্দীপকভাবে এই আদেশে বাধ্যতামূলক ভাবে এই ওয়েবসাইট, ইউটিউব ভিডিও কিংবা আইপি এ্যাড্রেস ব্লক করে দেওয়ার বিষয়টি উল্লেখ ছিল না।
  তাতারস্থানের এক শহরের সরকারি এক আইনজীবীর কর অভিযোগের ভিত্তিতে সেখানকার এক পৌর আদালত জুনে শ্রেফ একটি মন্তব্যের কারণে এই আদেশ জারি করে। এই মন্তব্য যা দশ মাস আগে অক্টোবর ২০১৪-এ করা হয়, সেটি করেছিল "ইরোটিক ড্যান্স" নামের এক ব্যবহারকারী, তাতে সে বলে ইসলামের প্রতি তার ঘৃণা রয়েছে এবং এই কনটেন্ট–এ ইসলামের বিরুদ্ধে আঘাত হানার আহ্বান রয়েছে। আদালতের আদেশ সুনির্দিষ্ট ভাবে উল্লেখ করা হয়েছে যে এই মন্তব্যের ভাষা "অতি উগ্রবাদী ধরণের" এবং এটিকে "রুশ ফেডারেশন-এর সমগ্র অঞ্চলে নিষিদ্ধ তথ্য" হিসেবে বিবেচিত হবে। তবে এই আদেশে ইউরোভিশন-এর ভিডিও কিংবা ইউটিউবের নিষিদ্ধ করার কথা উল্লেখ ছিল না।
  দৃশ্যত মনে হচ্ছে রাসকামানডাজোর বিচিত্র উপায়ে আদালতের এই আদেশের অর্থ নিজের মত করে সাজিয়ে নিয়েছে, বিশেষ করে যখন সে ইউরোনিউজের এই সংবাদ নিষিদ্ধ ওয়েবসাইটের তালিকায় সংযুক্ত করে, যদিও বাস্তবতা হচ্ছে এই যে এই ভিডিও স্বয়ং রাশিয়ার কোন আইন ভঙ্গ করেনি। ইউটিউব তার প্রোটোকল চিহ্নিত করার জন্য এইচটিটিপি অক্ষরগুলো ব্যবহার করে, রাশিয়ার কয়েকটি আইএসপি কোম্পানির জন্য শুধু এই একটি পাতা বন্ধ করতে গেলে পুরো ইউটিউবকে বন্ধ করে দিতে হবে।
  ইউটিউবের বন্ধ করে দেওয়া এই সংবাদ ভিডিও অন্য অসংখ্য ভিডিওর সাথে যুক্ত হল, যেগুলো এখনো নিষিদ্ধের তালিকায় যুক্ত রয়েছে, কিন্তু এই ব্লক এক অভূতপূর্ব নজির সৃষ্টি করেছে, যখন এই পাতায় করা অন্য একজনের মন্তব্যের কারণে ভিডিওর মালিক এবং যে প্লাটফর্মে এটিকে রাখা হয়েছিল তাদের এই মন্তব্যের দায়িত্বভার গ্রহণ করতে হয়। এই বিষয়টি রুনেটে বাক স্বাধীনতার সীমাবদ্ধতা আরো সীমিত করে ফেলার মত আরো উদ্বেগজনক এক সম্ভাবনাকে উন্মুক্ত করে দেয়। আর এর মাধ্যমে অসুস্থ্য মানসিকতার ব্যক্তিরা অনলাইন প্ল্যাটফর্মে ব্যবহারকারীদের তৈরি করা কনটেন্ট নিজের সুবিধা মত ব্যবহার করতে পারে, যাতে তারা কোন ওয়েবসাইট কিংবা ব্যক্তির পোস্ট করা "অনাকাঙ্খিত" কনটেন্টকে লক্ষ্যবস্তু পরিণত করতে পারে, যেগুলো দেশটির সেন্সরশিপের সহজ শিকারে পরিণত হতে পারে।